*Likumprojekts*

**Grozījumi Finanšu instrumentu tirgus likumā**

Izdarīt Finanšu instrumentu tirgus likumā (Latvijas Republikas Saeimas un Ministru Kabineta Ziņotājs, 2004, 2. nr.; 2005, 10., 14. nr.; 2006, 14. nr.; 2007, 10., 22. nr.; 2008, 13., 14., 23. nr.; 2009, 7., 22. nr.; Latvijas Vēstnesis, 2011, 16. nr.; 2012, 56., 100., 186. nr.; 2013, 142., 193. nr.; 2014, 92. nr.; 2015, 124., 222. nr.; 2016, 31., 115., 254. nr.; 2017, 196., 222. nr.; 2018, 132. nr.; 2019, 52., 132., 257.A nr.; 2020, 119.A nr.) šādus grozījumus:

1. Papildināt 34. panta pirmo daļu ar 11. punktu šādā redakcijā:

“11) pieņemts lēmums regulētā tirgus organizētājam neveikt noregulējuma darbību.”.

2. Papildināt 118. panta astoto daļu aiz vārda “likumā” ar pieturzīmi un vārdiem “, Kredītiestāžu un ieguldījumu brokeru sabiedrību darbības atjaunošanas un noregulējuma likumā”.

3. Papildināt 154. pantu ar 3.1 daļu šādā redakcijā:

“(31) Prasījumi, kas izriet no saistībām, kuras ieguldījumu brokeru sabiedrība, uz kuru attiecas Kredītiestāžu un ieguldījumu brokeru sabiedrību darbības atjaunošanas un noregulējuma likuma 61. pantā noteiktais, emitējusi noregulējamai vienībai un kuras noregulējamā vienība nopirkusi, tieši vai netieši ar citu tās pašas noregulējamās grupas vienību starpniecību, vai kuras ieguldījumu brokeru sabiedrība emitējusi tā brīža akcionāram, kurš neietilpst tajā pašā noregulējamā grupā, un kuras akcionārs ir nopircis, tiek apmierināti pirms šā panta ceturtajā daļā noteikto prasījumu segšanas.”.

4. Papildināt informatīvo atsauci uz Eiropas Savienības direktīvām ar 44.punktu šādā redakcijā:

“44) Eiropas Parlamenta un Padomes 2019. gada 20. maija direktīvas (ES) 2019/879, ar ko groza Direktīvu 2014/59/ES attiecībā uz zaudējumu absorbcijas un rekapitalizācijas spēju kredītiestādēm un ieguldījumu brokeru sabiedrībām un Direktīvu 98/26/EK.”.

Finanšu ministrs J.Reirs